ผมมีเพศสัมพันธุ์กับแฟนเวลา21:40 เเล้วกลับมากินยาเวลา9:40อยากรู้ว่าถ้ากินยาขับเลือดตัวนี้เเล้วจะท้องไหมครับจะเกิดผลข้าเคียงยังไงไหมครับ
สวัสดีค่ะ การทานยาสตรี หรือจะเรียกชื่อว่ายาขับเลือดก็ตาม ไม่ว่าจะเป็นยี่ห้ออะไร การทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ค่ะ หากจะต้องการป้องกันการตั้งครรภ์ ต้องทานยาคุมฉุกเฉินเท่านั้น โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมงค่ะยาสตรีต่างๆ รวมถึงยาสตรียี่ห้อฟลอร่า จะประกอบไปด้วยสมุนไพรต่างๆ รวมไปถึงสมุนไพรที่มีฤทธิ์ของฮอร์โมนเพศหญิง สรรพคือใช้เพื่อบำรุงร่างกาย ปรับสมดุลฮอร์โมนเพศ แต่ไม่ได้เป็นยาสำหรับทำแท้ง หรือจะช่วยป้องกันการตั้งครรภ์ได้ การทานในระยะเวลาสั้นๆ มักไม่ได้ทำให้เกิดอันตรายอะไร แต่หากทานต่อเนื่องนานๆ จะส่งผลให้ตับและไตต้องทำงานหนักมากขึ้น และยาอาจไปสะสมในร่างกาย ทำให้ระบบการทำงานผิดปกติได้ เช่น อาจทำให้เกิดเนื้องอกหรือมะเร็งของอวัยวะสืบพันธ์ุได้ หรือหากมีโรคของระบบสืบพันธ์ุอยู่แล้ว ก็อาจทำให้อาการแย่ลงได้ค่ะ